
CONSILIUL JUDEŢEAN              
HOTĂRÂRE
pentru modificarea Hotărârii nr. 76/2016 privind constituirea Consiliului Judeţean Bistriţa-Năsăud şi a Hotărârii nr. 80/2016 privind alegerea şi organizarea comisiilor de specialitate ale 

Consiliului Judeţean Bistriţa-Năsăud 

Consiliul Judeţean Bistriţa-Năsăud, întrunit în data de 27.07.2016 în şedinţă ordinară, în prezenţa președintelui şi a 29 consilieri judeţeni;
Având în vedere:
- expunerea de motive nr. IX/10916 din 25.07.2016 a preşedintelui Consiliului Judeţean Bistriţa-Năsăud;
- raportul nr. IBa/10917 din 25.07.2016 al Direcţiei administraţie locală din cadrul Consiliului Judeţean Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 80/2016 privind alegerea şi organizarea comisiilor de specialitate ale Consiliului Judeţean Bistriţa-Năsăud; 
- prevederile Hotărârii Consiliului Judeţean Bistriţa-Năsăud nr. 81/2016 privind constatarea încetării de drept a mandatului de consilier judeţean al domnului Ioan-Alin Demian;
- prevederile Hotărârii Consiliului Judeţean Bistriţa-Năsăud nr. 82/2016 privind validarea mandatului de consilier judeţean al doamnei Oana Nechita;
- raportul nr. IBa/11048 din 27.07.2016 al Comisiei de administraţie.

În temeiul prevederilor art. 91 lit. f), art. 97 şi art. 115, alin.(1), lit.c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.I. (1) Componența Consiliului Județean Bistrița-Năsăud constituit prin Hotărârea Consiliului Județean Bistrița-Năsăud nr. 76/2016 se modifică prin înlocuirea domnului Ioan-Alin Demian - Partidul Social Democrat cu doamna Oana Nechita - Partidul Social Democrat.

 (2) Hotărârea Consiliului Judeţean nr. 76/2016 privind constituirea Consiliului Judeţean Bistriţa-Năsăud, se modifică în mod corespunzător.

Art.II. Art.1. pct.I. Comisia pentru buget-finanţe, programe şi prognoze economice, cooperare economică, administrarea domeniului public şi privat al judeţului din Hotărârea Consiliului Judeţean Bistriţa-Năsăud nr. 80/2016 privind alegerea şi organizarea comisiilor de specialitate ale Consiliului Judeţean Bistriţa-Năsăud, se completează cu:
„4. Doamna OANA NECHITA - membru”.
Art.III. Prezenta hotărâre a fost adoptată cu un număr de 30 voturi “pentru”.
Art.IV. Prezenta hotărâre se comunică de către Serviciul administraţie şi relaţii publice cu:
- doamna Oana Nechita, cu domiciliul în Comuna Chiuza, Sat Chiuza, nr. 51, judeţul Bistriţa-Năsăud;
- Direcţia administraţie locală;
- Direcţia economică;
- Instituţia Prefectului judeţul Bistriţa-Năsăud.

                                                PREȘEDINTE,
EMIL RADU MOLDOVAN

